
A termelés ésfogyasztás alapú CO2-kibocsátáselszámolási rendszerekösszehasonlítása az Európai Unió példájánkeresztül

A dolgozat témája a termelés és fogyasztás alapú szén-dioxid-kibocsátás elszámolási
rendszerek összehasonlítása az Európai Unió országain keresztül. A kutatás fő céljai, hogy
bemutassa a két mutatóból fakadó különbségeket gyakorlati példákon keresztül, valamint, hogy
átfogóbb képet adjon az Európai Unió elmúlt évtizedeiben végbe ment CO2-kibocsátási
tendenciáiról. A dolgozat kutatási kérdése, hogy milyen gyakorlati különbségek származnak a
termelési és a fogyasztás alapú CO2-emisszió elszámolási rendszerek használatából. A kutatás
időintervalluma 2005 és 2015 közé esik. Első számú hipotézise, hogy a termelésen alapú CO2-
kibocsátást előtérbe helyező nemzetközi statisztikák erősen megtévesztő képet adnak az
Európai Unió országainak valós CO2-kibocsátási folyamatairól. Második számú hipotézise
pedig, hogy a gazdasági fejlettség és a fogyasztás alapú szén-dioxid-kibocsátás között nagyobb
összefüggés található, mint a termelés alapú kibocsátás és gazdasági fejlettség között. Előbbi
állításra egyszerű összehasonlító adatelemzéssel keresi a választ, utóbbira pedig regressziós
modellel. A kutatás eredményei az első számú hipotézist megdöntötték, mivel az adatelemzés
során egyértelműen kirajzolódott, hogy a fogyasztás és termelés alapú kibocsátási statisztikák
nagyon hasonló tendenciákat és folyamatokat írnak le. A másik hipotézis viszont megerősítésre
került, mivel a regressziós modell jóval erősebb lineáris összefüggést talált a gazdasági
fejlettség és a fogyasztás alapú kibocsátás között, mint a gazdasági fejlettség és termelés alapú
mutató között.



